OpenLLM-France/wikimedia huggingface dataset:
# Dál Riata

Dál Riata, Dal Riada edo Dalriada eskotoen tribuko erresuma bat izan zen eta Irlandako iparralde eta Eskoziako mendelbadeko kostaldean kokatzen zen V. mendearen amaieratik IX. mende erdira arte. Dál Riata-ko azken erregea Kenneth MacAlpin izan zen. Honek bere erresuma eta ondoan zuen piktoen erresumaren batasuna lortu zuen, ordutik aurrera Alba edo Eskozia izendapenarekin ezagutuko zen erresumari hastapena emanez.
Dál Riata itsas erresuma gerora Eskoziarekin ondoz ondo eta XV. mende arte iraun zuten beste antzeko erakunde politiko subirano zeltetan lehena izan zen: gerora etorri ziren Mango eta Uharteetako Erresuma eta Uharteetako Jaurerria.

## Dál Riata-ko erregeen zerrenda

* Erc (ezezaguna-474)
* Loarn (474-501)
* Fergus Mor I.a (501-501)
* Domangart I.a (501-507)
* Comgall (507-538)
* Gabhran (538-558)
* Conall I.a (558-574)
* Aedan MacGabrain (574-608)
* Eochaid I.a (608-629)
* Connad (629)
* Domnall I.a (629-642)
* Ferchar I.a (642-650)
* Dunchad (650-654)
* Conall II.a (650-660)
* Domangart II.a (660-673)
* Maelduin (673-688)
* Domnall II.a (688-695)
* Ferchar II.a (695-697)
* Eochaid II.a (697)
* Ainbcellach (697-698)
* Fiannamail (698-700)
* Selbach (700-723)
* Dungal (723-726)
* Eochaid III.a (726-733)
* Alpin I.a (733)
* Muiredach (733-736)
* Eogan (736-739)
* Aed (739-778)
* Fergus II.a (778-781)
* Eochaid IV.a (781)
* Caustantin (781-820), baita Piktoen errege ere
* Óengus II.a (820-834), baita Piktoen errege ere
* Drust IX.a (834-837), baita Piktoen errege ere
* Eoganan (837-839) (Ikus Uen ere)
* Alpin II.a (839-841)
* Kenneth I.a (841-858), Eskoziako Erresumaren lehenengo errege

## Irakurgaiak

* Studies in the history of Dalriada, John Bannerman, Scottish Academic Press, 1974. azal gogorra, 178 orrialde, Scottish Academic Press ISBN 0-7011-2040-1
* The Isles, A History, Norman Davies, Oxford University Press, 1999, ISBN 0-19-514831-2
* Saints and Sea-kings. The First Kingdom of the Scots egilea Ewan Campbell, Canongate Books for Historic Scotland, 1999, ISBN 0-86241-874-7

## Ikus, gainera

* Mango eta Uharteetako Erresuma

## Kanpo estekak

* Datuak: Q111471
* Multimedia: Dalriada / Q111471
# Javier Ruiz de Larrinaga

Javier Ruiz de Larrinaga Ibañez (Ametzaga, Araba, 1979ko azaroaren 2a - ) errepideko txirrindulari ohia eta ziklo-kroslaria da. Bi urtez korritu zuen Kaiku txirrindularitza taldean.

## Taldeak
### Errepideko txirrindularitzan

* 2005-2006: Kaiku

### Ziklo-krosean

* Spiuk-Bulletvan

## Errepideko palmaresa

2002
* Nafarroako Itzuliko 4. etapa.
2003
* 3. Kantabriako Itzulian.
2004
* 2. Aste aragoiarran

## Ziklo-kroseko palmaresa

2005-06
* 3. Elorrioko ziklo-krosan
2006-07
* Ametzaga
* Aizarnazabal
* Ormaiztegi
* Zeberio
* Itsasondo
2007-08
* Karrantzako ziklo-krosa
* Elorrioko ziklo-krosa
* 3. Espainiako Ziklo-kros Txapelketan
2008-09
* Espainiako Ziklo-kros Txapelketa
* Karrantzako ziklo-krosa
* Iraetako ziklo-krosa
* 2. Medina del Pomar ziklo-krosan
2009-10
* Espainiako Ziklo-kros Txapelketa
* 2. Villarcayo ziklo-krosan
* 2. Valentziako ziklo-krosan
2010-11
* Espainiako Ziklo-kros Txapelketa
* Valladolid ziklo-krosa
2011-12
* 2. Karrantzako ziklo-krosan
2012-13
* 2. Karrantzako ziklo-krosan
* 2. Valentziako ziklo-krosan
* 3. Espainiako Ziklo-kros Txapelketan
2013-14
* Espainiako Ziklo-kros Txapelketa
* 2. Karrantzako ziklo-krosan
* 2. Igorreko ziklo-krosan
2014-15
* 2. Espainiako Ziklo-kros Txapelketan
* 2. Karrantzako ziklo-krosan
2015-16
* Espainiako Ziklo-kros Txapelketa
* 2. Valentziako ziklo-krosan
2016-17
* Karrantzako ziklo-krosa
* 3. Espainiako Ziklo-kros Txapelketan
2017-18
* 3. Igorreko ziklo-krosan
* 3. Elorrioko ziklo-krosan
2018-19
* 3. Espainiako Ziklo-kros Txapelketan

## Kanpo estekak

* Javier Ruiz de Larrinaga - ProCyclingStats
* Javier Ruiz de Larrinaga - Cyclocross24
* Datuak: Q953706
* Multimedia: Javier Ruiz de Larrinaga / Q953706
# Stanisława Angel-Engelówna

Stanisława Angel-Engelówna (Varsovia, 1908ko apirilaren 23a – Szczecin, 1958ko abuztuaren 7a) poloniar aktorea izan zen, antzerkian eta zineman jardun zuena.

## Bizitza

Hasiera batean eskolan aritu zen irakasle, eta 1935ean Varsoviako Antzerki Arteen Estatu Institutuko azterketa gainditu zuen. 1935ean antzerki aktore gisa debutatu zuen Aleksander Fredroren Dożywocie komedian, Varsoviako Antzoki Nazionalean, eta han 1938ra arte aritu zen. 1938tik 1939ra Łodzeko antzokian antzeztu zuen. Garai hartan hainbat filmetan ere parte hartu zuen, hala nola Wrzos eta Serce matki (1938). Paper horiek antzezteko talentua ondo erakusteko aukera eman zioten, baina Bigarren Mundu Gerraren hasierak bere ibilbidea eten zuen. Gerra ostean, Varsoviako antzokietan aritu zen. 1949an Szczecinera joan zen bizitzera eta bertako Drama Antzokian lan egin zuen hil arte.
1956an Szczecin Hiriaren Saria jaso zuen.
Eustachy Kojałłowicz (1897-1972) aktorearekin ezkonduta zegoen. 1958ko abuztuaren 7an hil zen, eta Szczecingo hilerrian lurperatu zuten.

## Filmografia

| Urtea | Izenburua | Pertsonaia |
| 1938 | Florian | Bronka Wereszczyńska, Melchiorren biloba |
| 1938 | Rena | Rena Łaska |
| 1938 | Serce matki | Maria |
| 1938 | Wrzos | Kazia |
| 1939 | Geniusz sceny | Róża |
| 1939 | O czym się nie mówi | Frania Wątorek |

## Erreferentziak

* 1 2 3 4 5 (Polonieraz) «Stanisława Angel-Engelówna» FilmPolski.pl (Noiz kontsultatua: 2025-02-07).
* 1 2 (Polonieraz) «Stanisława Engelówna» Encyklopedia teatru polskiego (Noiz kontsultatua: 2025-02-07).

## Kanpo estekak

* Datuak: Q130392
* Multimedia: Stanisława Angel-Engelówna / Q130392
# Alicja Bobrowska

Alicja Bobrowska (Volodymyr, 1936ko urtarrilaren 8a – Los Angeles, 2025eko urtarrilaren 13a) poloniar-estatubatuar aktore, modelo, aurkezle, erizain, margolari eta eskultorea izan zen. 1957an Miss Polonia lehiaketan irabazi zuen.

## Bizitza

Volodymyr hirian (gaur egungo Ukrainan) jaio zen. Bigarren Mundu Gerra amaitu ondoren, Gdańsken bizi izan zen gurasoekin. 1959an Krakoviako Ludwik Solski antzerki eskolan graduatu zen.
1957an Miss Wybrzeże edertasun-lehiaketan parte hartu zuen eta bigarren postuan geratu zen, bi mila boto baino gehiago irabaziz. Dziennik Bałtycki egunkatiak antolatutako lehiaketan ere aurkeztu zen. 1957ko abuztuan Miss Polonia lehiaketan irabazi zuen, lehiaketa horretako gerraosteko lehen irabazle bihurtuz. Ameriketako Estatu Batuetan egindako 1958ko Miss Unibertso lehiaketan bosgarren postuan geratu zen. Lan-eskaintza ugari jaso zituen, besteak beste Max Factor markarekin urtebeteko kontratua sinatzeko aukera edo hiru urtez Marlon Brando aktorearekin lan egiteko aukera. Hala ere, Bobrowskak bi eskaintza horiek baztertu zituen eta Poloniara itzuli zen.
Hurrengo urteetan aktore gisa aritu zen. Krakoviako Juliusz Słowacki antzokian debutatu zuen eta geroago Varsoviako Antzoki Nazionalean eta Arnold Szyfman antzokian jardun zuen. Sei hilabetez Poloniako telebistako aurkezle izan zen. 1981ean Kaliforniara emigratu zuen, eta han erizain gisa aritu zen 17 urtez. 2004an, Miss Polonia lehiaketako finaleko kontzertuan agertu zen gonbidatu gisa.
Erretiroa hartu ondoren, artista garaikide egin zen. Besteak beste, margolari eta eskultorea izan zen. 3D-Art estiloa landu zuen. Erakusketak Kalifornian, Chicagon eta New Yorken egin zituen.
Stanisław Zaczyk aktorearekin ezkonduta zegoen eta harekin Maciej izeneko seme bat izan zuen. Los Angelesen hil zen 2025eko urtarrilaren 13an.

## Filmografia

| Urtea | Izenburua | Pertsonaia | Oharrak |
| 1960 | Historia współczesna | Filmeko aktorea | |
| 1962 | Jak być kochaną | Vienako aireportuko emakume gaztea | |
| 1963 | Pamiętnik pani Hanki | Festako emakumea | |
| 1966 | Małżeństwo z rozsądku | Anna, Kwileckiren emaztea | |
| 1967 | Paryż – Warszawa bez wizy | Hegazkineko laguntzailea | |
| 1971 | Wizyta | Wanda, zuzendariaren emaztea | |
| 1973 | Wielka miłość Balzaka | Aktorea | |
| 1974 | Polizeiruf 110 | Beate Buchholz | Atal batean: "Das Inserat" |

## Erreferentziak

* 1 2 (Polonieraz) Zatońska, Beata. «Nie żyje Alicja Bobrowska, pierwsza powojenna Miss Polonia» Dziennik.pl 2025-01-14 (Noiz kontsultatua: 2025-01-30).
* 1 2 3 4 5 6 7 (Polonieraz) Mazurek, Aneta. «Taki cud zdarza się tylko raz w życiu!» Medonet 2011-07-02 (Noiz kontsultatua: 2025-01-30).
* 1 2 3 4 5 6 (Polonieraz) Salus, Dorota. «Żeby lecieć do USA na wybory Miss Universe '58, napisała do Cyrankiewicza. "Dałam słowo, że wrócę do Polski"» Gazeta.pl 2019-12-10 (Noiz kontsultatua: 2025-01-30).

## Kanpo estekak

* Datuak: Q9148112
* Multimedia: Alicja Bobrowska / Q9148112
# Agata Buzek

Agata Bronisława Buzek (Pyskowice, Polonia, 1976ko irailaren 20a) poloniar aktorea da.

## Bizitza

Agata Pyskowicen jaio zen. Poloniako lehen ministro eta Europako Parlamentuko lehendakaria izandako Jerzy Buzeken alaba da.
Txikitan poliomelitisaz gaixotu zen eta Alemaniara joan zen osatzera. Varsoviako Antzerki Akademian ikasi zuen eta Parisera joan zen modelo lan egitera.

## Filmografia hautatua

| Izenburua | Urtea | Pertsonaia |
| The Supplement | 2002 | modeloa |
| The Revenge | 2002 | Klara |
| The Hexer | 2002 | Pavetta |
| Valerie | 2006 | Valerie |
| Tajemnica twierdzy szyfrów | 2007 | Kerstin Nowolk |
| Reverse | 2009 | Sabina |
| Hummingbird | 2013 | Ahizpa Cristina |
| Obce Ciało | 2014 | Katarzyna |
| Fotograf | 2015 | Kasia Przybylska |
| 11 Minutes | 2015 | eskalatzailea |
| Les Innocentes | 2016 | Ahizpa Maria |
| High Life | 2018 | Nansen |
| The Pit | 2020 | |
| Moje wspaniałe życie | 2022 | |
| Dovbux | 2023 | |
| She Is Conann | 2023 | |

## Kanpo estekak

* Datuak: Q390870
* Multimedia: Agata Buzek / Q390870
# Dagmara Domińczyk

Dagmara Domińczyk (Kielce, Polonia, 1976ko uztailaren 17a ) poloniar jatorriko aktore estatubatuarra da.

## Ibilbidea

1983an AEBetara emigratu zuen familiarekin, eta herrialde berrian batxilergoan ikasi ondoren, antzerkia ikasi zuen Pittsburgheko Carnegie Mellon Unibertsitatean .
Domińczykek protagonismoa lortu zuen Patrick Marberren 1999ko Broadwayko Closer antzezlanean parte hartu zuenean. Rock Star (2001) komedia musikalean parte hartu zuen Mark Wahlberg eta Jennifer Anistonekin batera. The Count of Monte Cristo (2002) abentura filmean agertu zen James Caviezel eta Richard Harrisekin batera. Lehen lan horien ondoren, zineko eta telebistako telesailetako agerpen ugari izan ditu 21. mendean.

## Bizitza pertsonala

Domińczykek bere haurtzaroko lehen zazpi urteak Kielce jaioterrian eman zituen. Bere aita Solidarność sindikatuko aktibista zen, eta 1981etik 1982ra Polonian lege martziala egon zen bitartean espetxeratua egon zen. Ondoren 1983ko otsailean herrialdea utzi zuen familiak Mendebaldeko Alemaniara eta handik New Yorkera.
Domińczyk Patrick Wilson aktorearekin ezkondu zen 2005ean. Bikoteak bi seme ditu eta Władysław Pasikowskik zuzendutako Jack Strong (2014) thriller-ean elkarrekin parte hartu zuen.
Domińczyken ahizpa txikiak Marika Domińczyk (* 1980) eta Weronika Domińczyk (* 1986) aktoreak dira halaber.

## Kanpo estekak

* Artikulu hau, osorik edo zatiren batean, alemanezko Wikipediako «Dagmara Domińczyk» artikulutik itzuli da; zehazki, 2023-05-28ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q521624
* Multimedia: Dagmara Dominczyk / Q521624
# Ewa Farna

Ewa Chobot Farna (1993ko abuztuaren 12a) polako-txekiar abeslaria, kantagilea, telebista aurkezlea, aktorea, dantzaria, moda modeloa da. Estudioko bost disko kaleratu zituen polonieraz eta lau txekieraz, eta platinozko eta urrezko ziurtagiriak jaso zituen haientzat, Polonian eta Txekiar Errepublikan. Farna Txekiar Errepublikako arrakasta komertzialik handiena duen abeslari gazteena da. 2013an Czech & Slovak SuperStarreko epaile izan zen, 2014an X Factor (Polonia), eta egun Idol (Polonia) epaile da.

## Nazionalitatea

Ewa Farna Zaolzie eskualdeko Vendryně (polonieraz: Wędrynia) herriko familia poloniar abertzaletik dator. Bere aita Tadeusz Poloniako eskualdeko folk taldeetako musikaria da. Farnak polako-txekiar nazionalitate bikoitza du, nahiz eta behin baino gehiagotan adierazi duen "poloniar harroa bezala" sentitzen dela. Txekiar Errepublikako gutxiengo poloniarraren eskubideen aldeko kanpaina bizia egin zuen, askotan Txekiar Errepublikako Poloniarren Kongresuarekin lankidetzan.

## Kanpo estekak

* Datuak: Q242302
* Multimedia: Ewa Farna / Q242302
# Małgorzata Foremniak

Małgorzata Irena Foremniak-Jędruszczak (Radom, Polonia, 1967ko urtarrilaren 8a) aktore poloniarra da. Avalon film poloniar-japoniarreko protagonista izateagatik ezaguna da.
2002an Eagle sarirako nominatua izan zen emakumezko aktore sekundario onenaren kategorian, Zmruż oczy filmagatik.

## Filmografia
### Filmak

| Urtea | Filmaren izena | Pertsonaia |
| 2007 | Świadek koronny | Mira Blachowska |
| 2006 | Krótka histeria czasu | Wolańska - Martaren ama |
| 2005 | Pitbull | Kryśka |
| 2003 | Stara baśń: Kiedy słońce było bogiem | Księżna |
| 2002 | Zmruż oczy Squint Your Eyes | Malaren ama |
| 2002 | Jak to się robi z dziewczynami | Mela |
| 2001 | Boże skrawki Edges of the Lord | Mańka |
| 2001 | Quo vadis? | Chrisotemis |
| 2001 | Avalon | Ash |
| 2000 | Ostatnia misja The Last Mission | - |
| 2000 | Prawo ojca | - |
| 1995 | Daleko od siebie Far from the Other | Dorota |
| 1995 | Tak, tak Yes, yes | NYko festa bateko neska |
| 1995 | Zolotoye dno Golden Bottom | - |
| 1991 | In flagranti | Ewa zerbitzaria |
| 1988 | Kingsajz King Size | - |

### Telebistan

| Urtea | Telesaioaren izena | Pertsonaia | Kapitulu kopurua |
| 2007 | Na dobre i na złe | Dr. Zofia Stankiewicz-Burska | 291 |
| 2007 | Odwróceni | Mira Blachowska | 12 |
| 2007 | I kto tu rządzi? | Agata Batycka | 13 |
| 2005 | Pitbull | Kryśka | - |
| 1998 | Matki, żony i kochanki II | Dr. Teresa Smolarek | - |
| 1998 | Sława i chwała | Krystyna Royska-Targowska | - |
| 1997 | Geheimnis des Sagala, Das | Małgorzta Foremniak | - |
| 1996 | Sperling | - | - |
| 1996 | Matki, żony i kochanki | Dr. Teresa Smolarek | - |
| 1994 | Radio Romans | Dominika Wojciechowska | 12 |
| 1994 | Bank nie z tej ziemi | Ewa | - |

## Kanpo estekak

* (Ingelesez) Małgorzata Foremniaken profila IMDBn
* Datuak: Q166271
* Multimedia: Małgorzata Foremniak / Q166271
# Ida Kamińska

Ida Kamińska (Odesa, 1899ko irailaren 18a – New York, 1980ko maiatzaren 21a) antzezle judu-poloniar eta zuzendaria izan zen. Batez ere antzerkian egindako lanarengatik egin da ezaguna, eta Ester Rachel Kamińskaren alaba zen, Eszenategi Juduaren Ama. Varsoviako Antzerki Judua haien izena darama, haien omenez.
Bere ibilbide luzean Kamińskak 70 antzezlanetik gora ekoitzi zituen, eta 150 sorkuntza lanetan baino gehiagotan antzeztu zuen. Gainera, bi antzezlan idatzi zituen, eta antzezlan ugari itzuli zituen Yiddishera. Bigarren Mundu Gerrak bere antzezbidea trabatu zuen eta, haren ondoren, Estatu Batuetara deserriratu zen, eta aktore lanetan jarraitu zuen. 1967an, bere burua zuzendu zuen Ama Adore eta haren haurrak antzezlanean, bertako rol nagusian. 1973an, autobiografia argitaratu zuen, My Life, My Theater deitua.
The Shop on Main Street filmeko izarra izan zen, eta Oscar Sarirako izendatua izan zen atzerriko film onenarengatik. Bere antzezlanagatik, aipamen berezia eman zioten Cannesko Zinemaldian, eta Golden Globe Sarirako eta Emakumezko Aktore Onenaren Akademiako Sarirako izendatua izan zen.
* Datuak: Q284087
* Multimedia: Ida Kamińska / Q284087
# Magdalena Koleśnik

Magdalena Koleśnik (Białystok, Polonia, 1990eko otsailaren 27a) poloniar aktorea da. Gdyniako Poloniar Filmen Zinemaldian emakumezko aktore onenaren saria lortu zuen Sweat (2020) filman egindako antzezpenagatik.

## Filmografia
### Zinema

| Urtea | Izenburua | Rola |
| 2014 | Miasto 44 | Klara sanitarioa |
| 2014 | Kamienie na szaniec | Monia, Ilegorriaren neska-laguna |
| 2018 | Zabawa zabawa | Patrycja Leszczyńska |
| 2020 | Sweat | Sylwia Zając |
| 2020 | Maryjki | Marzenka |
| 2021 | Inni ludzie | Anetka |
| 2021 | Kruk. Czorny woron nie śpi | Justyna |

### Telebista

| Urtea | Izenburua | Rola | Oharrak |
| 2014 | Komisarz Alex | Oliwia Łukomska | 76. atala |
| 2016 | Powiedz tak! | Urszula, emaztegaia | 8. atala |
| 2016 | Komisja morderstw | Ester etxebizitza-laguna | 8. atala |
| 2016 | Singielka | Iza Szafrańska, Nataliaren laguna | |
| 2017 | Miasto skarbów | Milerren emakumea | |
| 2018 | Drogi wolności | Olga Sygalis | |
| 2019 | W rytmie serca | Olga Kamińska, Rafałren emaztea | 49. atala |
| 2020 | BrzydUla 2 | Nadia Marczyk | |
| 2021 | Klangor | Paulina | |

## Kanpo estekak

* Datuak: Q97644444
* Multimedia: Magdalena Koleśnik / Q97644444
# Pola Negri

Apolonia Chalupec, ezagunagoa Pola Negri gisa (Lipno, Pomerania, 1897ko urtarrilaren 3a - San Antonio, 1987ko abuztuaren 1a), poloniar antzezlea izan zen.
Zinema mutuko izar handienetako bat izan zen.

## Biografia

Amak bultzatuta dantza-ikasketak egin zituen, baina antzezle gisa egin zen ezagun. Lehen agerraldia Varsoviako antzoki batean egin zuen, eta gertakari horretarako aukeratu zuen Pola Negri izena. Berlingo antzokian hainbat lan eszenaratu ondoren, filmak grabatzen hasi zen.
Emakume ederra zen, eta laster ireki zizkioten Hollywoodeko ateak. Charlie Chaplinen eta Rodolfo Valentinoren maitalea izan zen, eta garai haietako beste zinema-izarren maila berean jarri zen, Gloria Swanson eta Greta Garboren mailan, esaterako.
Film aipagarrienen artean ditu: Die Augen der Mumie Ma (1918); Die spanische Tänzerin (1923); Forbidden Paradise (1924); Three Sinners (1928); Mazurka (1935); Hi Diddle Diddle (1943).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q230633
* Multimedia: Pola Negri / Q230633
# Ingrid Pitt

Ingrid Pitt, jaiotzez Ingoushka Petrov (1937ko azaroaren 21a, Varsovia, Polonia – 2010eko azaroaren 23a, Londres) poloniar-britainiar aktore eta idazle bat izan zen.
Edertasun handiko emakumea izateaz gain, nagusiki beldurrezko filmeak antzezteagatik ezaguna zen, horietako asko Hammer Film Productions ekoiztetxe ospetsuarenak ziren, luzaroan ekoiztetxe horretako aktore nabarmenetakoa izan zen. Antzeztutako film nabarmenen artean honakoak zeuden: Where Eagles Dare (1968), The Vampire Lovers (1970), Countess Dracula (1971), The Wicker Man (1973) eta Octopussy (1983).

## Filmografia

Zinema :
| Urtea | Filma | Pertsonaia | Oharrak |
| 1965 | Chimes at Midnight | | Uncredited |
| 1965 | Doctor Zhivago | | Uncredited |
| 1966 | Un beso en el puerto | Dorothy | |
| 1966 | Sound of Horror | Sofia Minelli | |
| 1966 | A Funny Thing Happened on the Way to the Forum | Courtesan | Uncredited |
| 1968 | Where Eagles Dare | Heidi | |
| 1968 | The Omegans | Linda | |
| 1970 | The Vampire Lovers | Marcilla/Carmilla/Mircalla Karnstein | |
| 1971 | Countess Dracula | Countess Elisabeth Nádasdy | |
| 1971 | The House That Dripped Blood | Carla Lind | Segment: "The Cloak" |
| 1972 | Nobody Ordered Love | Alice Allison | |
| 1973 | The Wicker Man | Librarian | |
| 1982 | Who Dares Wins | Helga | |
| 1983 | Octopussy | Gallery Mistress | Voice; Uncredited |
| 1985 | Wild Geese II | Hooker | |
| 1986 | Parker | Widow | |
| 1985 | Underworld | Pepperdine | |
| 1988 | Hanna's War | Margit | |
| 2000 | Green Fingers | Mrs. Bowen | Short film |
| 2000 | The Asylum | Isobella | |
| 2003 | Dominator | Lady Violator | Voice |
| 2006 | Minotaur | The Sybil | |
| 2008 | Beyond the Rave | Tooley's Mum | Direct-to-video |
| 2008 | Sea of Dust | Anna | |
Telebista :
| Urtea | Telesaila/Telefilma | Pertsonaia | Oharrak |
| 1967 | Dundee and the Culhane | Tallie Montreaux | Episode: "The 1000 Feet Deep Brief" |
| 1967 | Ironside | Irene Novas | Episode: "The Fourteenth Runner" |
| 1972 | Jason King | Nadine | Episode "Nadine" |
| 1973 | The Adventurer | Elayna | Episode: "Double Exposure" |
| 1974 | The Zoo Gang | Lyn Martin | Episode: "Mindless Murder" |
| 1975 | Thriller | Ilse | Episode: "Where the Action Is" |
| 1981 | BBC2 Playhouse | Fraulein Baum | Episode: "Unity" |
| 1981 | Artemis 81 | Hitchcock Blonde | Television film |
| 1982 | Smiley's People | Elvira | Episodes: season 1.1, season 1.2; television mini-series |
| 1983 | The Comedy of Errors | Courtesan | Television film |
| 1972–1984 | Doctor Who | Galleia/Dr. Solow | 5 episodes |
| 1984 | The House | Countess Von Eisen | Television film |
| 1987 | Bulman | Laura | Episode: "Chicken of the Baskervilles" |
Idazlea :
| Urtea | Liburua | Oharrak |
| 2011 | Ingrid Pitt: Beyond the Forest | Laburmetraia; 2011n estreinatua, (azken agerpenae) |

## Kanpo estekak

* IMDBko fitxa irakurgai (Ingelesez)
* Datuak: Q242434
* Multimedia: Ingrid Pitt / Q242434
# Beata Poźniak

Beata Poźniak Daniels (Gdańsk, Polonia, 1960ko apirilaren 30a) aktorea, zinema zuzendaria, ekintzailea, feminista, margolaria eta modeloa da. Łódź hiriko Zinema Eskola Nazionalean ikasi zuen, eta 22 urterekin graduatu zen.
Oliver Stoneren JFK filmean antzezle lanetan jardun zuen, Marina Oswalden rolean. The Young Indiana Jones Chronicles eta Mad About You telesailetan ere antzezle aritu da.

## Filmak eta telesailak

* 2014 People on the Bridge
* 2010 The officer's wife
* 2010 Ojciec Mateuzs
* 2009 On Profiles in Courage
* 2007 Zlotopolscy
* 2006 Miriam
* 2006 Cyxork 7
* 2004 Freedom from Despair
* 2002 The Drew Carey Story
* 2002 Philly
* 2002 Mnemosyne
* 2001 Family Law
* 2001 Mixed Signals
* 1999 Enemy Action
* 1999 Klasa na obcasach
* 1998 Women's day: The Making of a Bill
* 1997 Pensacola: Wings of Gold
* 1997 Babylon 5
* 1997 Cielo negro
* 1997 JAG
* 1995 War & Love aka Heaven's Tears
* 1995 A Mother's Gift
* 1994 Psychic Detective
* 1993 Melrose Place
* 1993 Wild Palms
* Datuak: Q452946
* Multimedia: Beata Poźniak / Q452946
# Rena Rolska

Regina Rollinger-Jonkajtys (Varsovia, 1932ko urtarrilaren 19a – 2024ko abuztuaren 27a), Rena Rolska izen artistikoz ezagunagoa, poloniar abeslari, dantzari eta aktorea izan zen.

## Bizitza

Regina Rollinger Varsovian jaio eta hazi zen. Jadwiga Reiss irakaslearekin kantua ikasi zuen. 1955ean debutatu zuen Guardiaren Aretoan (gaur egun Miróweko aretoa) Poloniako Irratiko Dantza Orkestrako dantzari gisa.
1961ean Sopoteko Nazioarteko Abesti Jaialdian parte hartu zuen Marek Sarten Piosenka prawdę ci powie abestiarekin. 1963an Opoleko Poloniako Abestiaren Jaialdi Nazionalean parte hartu zuen lehen aldiz. 1971-1978 urteetan Varsoviako Syrena Antzokian jardun zuen.
Bere ibilbidean zehar (1955-1981), Rolskak 12 disko grabatu zituen eta eta herrialde askotan jardun zuen, besteak beste, Sobietar Batasunean, Ameriketako Estatu Batuetan, Kanadan, Mongolian eta Belgikan.
Marian Jonkajtys aktorearekin ezkonduta zegoen, eta haren bigarren senarra izan zen. 2024ko abuztuaren 27an hil zen, 92 urte zituela.

## Sariak

* 1979: Merezimenduaren Urrezko Gurutzea
* 2005: Gloria Artis Kulturarako Merezimenduaren Brontzezko Domina
* 2015: Gloria Artis Kulturarako Merezimenduaren Zilarrezko Domina
* 2022: Gloria Artis Kulturarako Merezimenduaren Urrezko Domina

## Erreferentziak

* 1 2 (Polonieraz) Jaraczewska, Katarzyna. «Nie żyje Rena Rolska. To ona wylansowała przebój, który znają wszyscy» Fakt 2024-08-27 (Noiz kontsultatua: 2024-08-29).
* 1 2 (Polonieraz) «Rolska, Rena» Cyfrowa Biblioteka Polskiej Piosenki (Noiz kontsultatua: 2024-08-29).
* ↑ (Polonieraz) «Krzysztof Lubczyński rozmawia z Reną Rolską» Pisarze.pl 2015-08-24 (Noiz kontsultatua: 2024-08-29).
* ↑ (Ingelesez) «Rena Rolska was a real star» Wirtualna Polska 2012-05-15.
* ↑ (Polonieraz) Falkowska, Dorota. «Rena Rolska zrezygnowała z wielkiej kariery i oddała się życiu rodzinnemu. Z drugim mężem spędziła ponad 40 lat» Viva! 2024-02-12 (Noiz kontsultatua: 2024-08-29).
* ↑ (Ingelesez) «Rena Rolska Biography» Famedify (Noiz kontsultatua: 2024-08-30).
* ↑ (Polonieraz) «Spotkanie twórców i artystów polskiej estrady» Nowiny 146: 2. 1979-07-02.
* 1 2 3 (Polonieraz) «Lista laureatów medalu Zasłużony Kulturze – Gloria Artis» Ministerstwo Kultury i Dziedzictwa Narodowego (Noiz kontsultatua: 2024-08-29).

## Kanpo estekak

* Datuak: Q9306294
* Multimedia: Rena Rolska / Q9306294